ઈરાની સરકારના કાયદા મુજબ મહિલાઓને ફૂટબોલ સ્ટેડિયમમાં પ્રવેશવાની મનાઈ છે કારણ કે ત્યાં ગાળો બોલાતી હોય! નિયમની ઐસીતૈસી કરીને તહેરાનની છ છોકરીઓ ૨૦૦૬ના ફૂટબોલ વર્લ્ડકપ માટેની ઈરાન-બહેરીન વચ્ચેની ક્વોલિફાઈંગ મેચ જોવા છોકરાનો વેશ ધરીને સ્ટેડિયમમાં ઘૂસે છે. દેશ-ફૂટબોલપ્રેમમાં પાગલ આ છોકરીઓને સમજાતું નથી કે તેઓ શા માટે સ્ટેડિયમમાં ન જઈ શકે. સ્ટેડિયમના સિક્યોરિટીગાર્ડ્સ છએ છ છોકરીઓને પકડી પાડે છે અને પોલીસ બોલાવે છે. પોલીસ આવે નહીં ત્યાં સુધી આ છોકરીઓને સ્ટેડિયમના જ એક રૂમમાં પૂરી દેવાય છે. દરમિયાન બોલકી છોકરીઓ ગાર્ડ્સને પૂછ્યે રાખે છે કે છોકરીઓ મેચ કેમ ન જોઈ શકે